Welcome to Derry: Siri Prekuel “It” Kini Sedang Dibangunkan Di HBO MAX
Prekuel It kini sedang dibangunkan di HBO Max, menurut laporan terbaru dari Variety Siri prekuel itu, yang buat masa ini bertajuk Welcome to Derry, akan memberi tumpuan pada perkembangan bandar kecil Derry pada era 1960an yang mebawa ke peristiwa It, filem tahun 2017 yang berdasarkan novel ikonik Stephen King. Ia juga akan menampilkan asal usul Pennywise the Clown, figura misteri dan ghaib yang menghantui Derry.  Andy Muschietti, yang mengarahkan kedua-dua filem It dan It Chapter Two, akan berkhidmat sebagai penerbit eksekutif siri bersama Barbara Muschietti dan Jason Fuchs. Laporan itu turut menyebut, Musichiettis dan Fuchs akan membangunkan cerita untuk rancangan terbaru itu, dengan Fuchs menulis lakon layar. Andy Muschietti dijangka mengarahkan episod pertama. Dua filem terbaru It merupakan satu kejayaan besar di box office, dengan gabungan kutipan melebihi AS$1.1 billion. Bab kedua, yang ditayangkan pada 2019, berlaku 27 tahun selepas peristiwa filem pertama, dengan barisan pelakon baharu merangkumi Jessica Chastain, James McAvoy, Bill Hader, Isaiah Mustafa, Jay Ryan, James Ransone, dan Andy Bean.